Document ID: 32009R0889

UREDBA KOMISIJE (ES) št. 889/2009
z dne 25. septembra 2009
o spremembah Uredbe Sveta (ES) št. 73/2009 in o določitvi, za leto 2009, zgornjih proračunskih meja za delno ali neobvezno izvajanje sheme enotnega plačila, določenih z Uredbo Sveta (ES) št. 1782/2003, letnih finančnih okvirov za shemo enotnega plačila na površino in zgornjih proračunskih meja za prehodna plačila za sadje in zelenjavo ter za posebno podporo, določenih z Uredbo (ES) št. 73/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti člena 64(2) in člena 70(2) Uredbe,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (2) ter zlasti člena 8(2), člena 69(3), člena 87(3), člena 123(1) ter drugega pododstavka člena 128(1) in drugega pododstavka člena 128(2) Uredbe,
ob upoštevanju naslednjega:
(1)
Priloga IV k Uredbi (ES) št. 73/2009 za vsako državo članico določa zgornje meje, ki jih skupni zneski neposrednih plačil, ki se v državi članici odobrijo za koledarsko leto, ne smejo preseči.
(2)
Španija je zaradi zmanjšanja svoje kvote sladkorja v letu 2009 začela izvajati shemo pomoči za proizvajalce sladkorne pese in sladkornega trsa, določeno v oddelku 7 poglavja 1 naslova IV Uredbe (ES) št. 73/2009. Zato je treba revidirati zgornje meje, določene za Španijo v Prilogi IV k navedeni uredbi.
(3)
V skladu s prvim pododstavkom člena 146(1) Uredbe (ES) št. 73/2009 se Uredba (ES) št. 1782/2003 s 1. januarjem 2009 razveljavi. Vendar pa se nekatere določbe še naprej uporabljajo za leto 2009.
(4)
Za države članice, ki v letu 2009 izvajajo shemo enotnega plačila iz naslova III Uredbe (ES) št. 1782/2003, je treba za leto 2009 določiti zgornje proračunske meje za vsako od plačil, navedenih v členih 66 do 69 navedene uredbe pod pogoji iz oddelka 2 poglavja 5 naslova III Uredbe (ES) št. 1782/2003.
(5)
Za države članice, ki v letu 2009 uporabijo možnost iz člena 70 Uredbe (ES) št. 1782/2003 in iz člena 87 Uredbe (ES) št. 73/2009, je treba za leto 2009 določiti zgornje proračunske meje, ki se uporabljajo za neposredna plačila, izključena iz sheme enotnega plačila.
(6)
Zaradi jasnosti je treba za leto 2009 objaviti zgornje proračunske meje za shemo enotnega plačila po odbitku zgornjih mej za plačila iz členov 66 do 70 Uredbe (ES) št. 1782/2003 ter člena 87 Uredbe (ES) št. 73/2009 od zgornjih mej iz Priloge VIII k Uredbi (ES) št. 73/2009.
(7)
Za države članice, ki v letu 2009 izvajajo shemo enotnega plačila na površino iz poglavja 2 naslova V Uredbe (ES) št. 73/2009, je treba letni finančni okvir za leto 2009 določiti v skladu s členom 123(1) navedene uredbe.
(8)
Zaradi jasnosti je treba objaviti najvišje zneske sredstev, ki so na voljo državam članicam, ki uporabljajo shemo enotnih plačil na površino za dodelitev ločenih plačil za sladkor v letu 2009 v skladu s členom 126 Uredbe (ES) št. 73/2009, ugotovljene na podlagi njihovih sporočil.
(9)
Zaradi jasnosti je primerno objaviti najvišje zneske sredstev, ki so na voljo državam članicam, ki uporabljajo v letu 2009 shemo enotnih plačil na površino za dodelitev ločenih plačil za sadje in zelenjavo v skladu s členom 127 Uredbe (ES) št. 73/2009, ugotovljene na podlagi njihovih sporočil.
(10)
Za države članice, ki uporabijo shemo enotnega plačila na površino, je treba za leto 2009 v skladu s členom 128(1) in (2) Uredbe (ES) št. 73/2009 določiti zgornje proračunske meje za prehodna plačila za sadje in zelenjavo, ugotovljene na podlagi njihovih sporočil.
(11)
Za leto 2009 je treba v skladu s členom 69(3) navedene uredbe določiti zgornje proračunske meje za posebno podporo iz poglavja 5 naslova III Uredbe (ES) št. 73/2009 za države članice, ki podporo odobrijo na podlagi člena 72(4) navedene uredbe, ugotovljene na podlagi njihovih sporočil.
(12)
Uredbo (ES) št. 73/2009 je zato treba ustrezno spremeniti.
(13)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
V Prilogi IV k Uredbi (ES) št. 73/2009 se zneski za Španijo za leto 2009 in naslednja leta nadomestijo z naslednjimi zneski:
„2009
:
5 043,7
2010
:
5 038,4
2011
:
5 021,0
2012
:
5 032,8“
Člen 2
1. Zgornje proračunske meje za leto 2009 iz členov 66 do 69 Uredbe (ES) št. 1782/2003 so določene v Prilogi I k tej uredbi.
2. Zgornje proračunske meje za leto 2009 iz člena 70(2) Uredbe (ES) št. 1782/2003 in člena 87(3) Uredbe (ES) št. 73/2009 so določene v Prilogi II k tej uredbi.
3. Zgornje proračunske meje za shemo enotnega plačila za leto 2009 iz naslova III Uredbe (ES) št. 73/2009 so določene v Prilogi III k tej uredbi.
4. Letni finančni okvir za leto 2009 iz člena 123(1) Uredbe (ES) št. 73/2009 je določen v Prilogi IV k tej uredbi.
5. Najvišji zneski razpoložljivih sredstev za dodelitev ločenih plačil za sladkor v letu 2009 iz člena 126(1) Uredbe (ES) št. 73/2009 za Češko, Latvijo, Litvo, Madžarsko, Poljsko, Romunijo in Slovaško so določeni v Prilogi V k tej uredbi.
6. Najvišji zneski razpoložljivih sredstev za dodelitev ločenih plačil za sadje in zelenjavo v letu 2009 iz člena 127(1) Uredbe (ES) št. 73/2009 za Češko, Madžarsko, Poljsko in Slovaško so objavljeni v Prilogi VI k tej uredbi.
7. Zgornje proračunske meje za leto 2009 iz drugega pododstavka člena 128(1) in (2) Uredbe (ES) št. 73/2009 so določene v Prilogi VII k tej uredbi.
8. Zgornje proračunske meje za leto 2009 iz člena 69(3) Uredbe (ES) št. 73/2009 so določene v Prilogi VIII k tej uredbi.
Člen 3
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. septembra 2009

Labels: 5
6